### 18.    Beslutning om svar til KKR om samarbejde og placering af FGU

**Åbent**

Sagsnr.: 326-2018-9012        J.nr.: 00.01.00           Dokumentnr.:
Ragnar Kjeldsen

**Sagstype**

Beslutning.

**Resume og sagens baggrund**

Regeringen har vedtaget en ny aftale på uddannelsesområdet,
der blandt andet betyder, at der skal oprettes en ny Forberedende
Grunduddannelse. Der skal oprettes 90 skoler, som organiseres i selvejende
institutioner. Hver institution får et geografisk dækningsområde bestående af
et antal kommuner. Undervisningsministeriet har i den forbindelse fremsendt en
skabelon. Skabelonen skal udfyldes af kommunerne i det foreslåede
dækningsområde.

Kalundborg, Holbæk og [adresse] Kommuner er indgået i et
samarbejde om FGU´en. Herigennem er det muligt at opnå en størrelse, der sandsynligvis
muliggør etablering af én institution og tre skoler (en i hver kommune) i
[adresse].

Jean Iversen i form af skabelonen fra
Undervisningsministeriet behandles i de tre kommunalbestyrelser i
dækningsområdet inden fremsendelse til KKR.

**Indstillinger**

Direktøren indstiller, at skabelonen til brug for KKR's
forslag til dækningsområder samt institutions- og skoleplaceringer for FGU
godkendes.

**Behandling**

Direktionen, Børn- og Familieudvalget, Økonomiudvalget,
Kommunalbestyrelsen.

**Sagsfremstilling**

Den 13. oktober 2017 indgik Regeringen og en bred kreds af
partier i Folketinget "Aftale om bedre veje til uddannelse og job".
Heri fremgår det, at der skal etableres en ny Forberedende Grunduddannelse som
erstatning for en række forskellige forberedende tilbud og uddannelser. Formålet
er at skabe et mere sammenhængende tilbud, der kan opbygges så fleksibelt, at
den imødekommer målgruppens mangfoldighed.

Målgruppen til en FGU er unge
under 25 år, som ikke har gennemført eller er i gang med en ungdomsuddannelse,
og som ikke er i beskæftigelse. Uddannelsen er primært rettet mod de unge der,
i overgangen mellem grundskole og ungdomsuddannelse, kan have brug for at anvende
et forberedende tilbud. Uddannelsen kan eksempelvis være for unge, som ikke
opfylder adgangskravene til en erhvervsuddannelse eller til en gymnasial
uddannelse efter ophør af undervisningspligten. En FGU kan således bidrage til,
at den unge efter endt forløb kan påbegynde en ungdomsuddannelse.

Derudover skal uddannelsen give
mulighed for, at en mindre del af målgruppen får et kvalificeret fundament for
at opnå beskæftigelse på et ufaglært arbejdsmarked.

Uddannelsen erstatter en række af
de nuværende forberedende tilbud. Det drejer sig om produktionsskoleuddannelsen,
almen voksenuddannelse, ordblindeundervisning for voksne, den kombinerede
ungdomsuddannelse, erhvervsgrunduddannelsen samt forberedende voksenundervisning,
som alle integreres i den nye uddannelse for unge i målgruppen.

Overordnet set skal etableringen
af en ny Forberedende Grunduddannelse bidrage til regeringens målsætninger om
at mindst 90 pct. af de 25-årige i 2030 skal have gennemført en ungdomsuddannelse
og at andelen af unge op til 25 år, som ikke har tilknytning til uddannelse eller
arbejdsmarkedet halveres i 2030.

Uddannelsen skal reguleres i en
ny lov, som forventes vedtaget i juni 2018. Det forventes ligeledes, at
uddannelsen er etableret og klar til at modtage elever fra august 2019.

*Indhold i den Forberedende
Grunduddannelse*

FGULasse Carlsenen skal bestå af 3 spor:
Almen grunduddannelse, produktionsgrunduddannelse og erhvervsgrunduddannelse.

Uddannelsen
tilrettelægges således, at den imødekommer den enkelte unge der, hvor den unge
er. Princippet er derfor, at den unge går ind i uddannelsen på det niveau, som
passer til eleven, og fortsætter, indtil slutmålet er nået, eller når det
vurderes, at den unge er klar til at påbegynde og gennemføre en
erhvervsuddannelse, en gymnasial uddannelse eller opnå fast tilknytning til
arbejdsmarkedet. FGU-forløbet kan normalt maksimalt have en varighed af 2 år,
men kan forlænges, når særlige forhold taler herfor.

Uddannelsens opbygning skal
sikre, at den enkelte elev kan begynde og afslutte på det niveau, som er det
rigtige for eleven. Begyndelses- og slutniveau skal fremgå af den unges uddannelsesplan.
På baggrund af uddannelsesplanen udarbejder skolen sammen med eleven en forløbsplan,
der fastlægger, hvordan uddannelsesforløbet skal tilrettelægges, og hvilke
uddannelseselementer der skal indgå.

*Organisering af uddannelsen og den lokale proces*

Der skal oprettes i alt 90 FGU-skoler, som organiseres i
statslige, selvejende institutioner, der antalsmæssigt udgør op mod en
tredjedel af det samlede antal skoler. Hver institution får et geografisk
dækningsområde bestående af et antal kommuner. For hver institution er der én
bestyrelse, én øverste leder, ét regnskab samt ét budget og det er
institutionen, der ansætter medarbejderne.

KKR har opgaven med at indstille geografiske dækningsområder
og placering af FGU-institution og -skoler til Undervisningsministeriet, efter
en lokal proces. Undervisningsministeriet har angivet den 1. juni 2018 som
frist for KKR's tilbagemelding på den lokale proces. I den forbindelse er der
blevet fremsendt en skabelon for tilbagemelding på den lokale proces.

Undervisningsministeren lægger følgende kriterier til grund
for placeringen af FGU-institutioner og tilhørende skoler: Antallet af unge
(elevgrundlag), eksisterende institutioner/ bygninger og lokale
transportmuligheder.

Det forventes, at ministeren træffer beslutning om
placeringen af FGU-institutioner og tilhørende skoler inden 1. juli 2018.

*Samarbejde mellem Kalundborg, Holbæk og [adresse]
Kommuner om dækningsområde*

Kalundborg, Holbæk og [adresse] er indgået i et
samarbejde om FGU´en. Herigennem er det muligt at opnå en størrelse, der
sandsynligvis muliggør etablering af én institution og tre skoler (en i hver
kommune) i [adresse]. De unge i Kalundborg, Holbæk og [adresse] Kommuner
ligner meget hinanden og har mange af de samme udfordringer. Ved at tilhøre
samme dækningsområde sikres det, at viden og erfaringer bringes i spil på alle
tre skoler i de tre kommuner.

Ligeledes har Kalundborg, Holbæk og [adresse]
Kommuner tradition for at samarbejde om konkrete og strategiske
uddannelsesinitiativer.

I det vedlagte bilag er skabelonen, der skal
indsendes til Undervisningsministeriet den 1. juni 2018. I skabelonen kommer
hver kommune med en foreløbig vurdering af blandt andet elevgrundlag,
skoleplacering samt lokale transportmuligheder. Skabelonen er opbygget således,
at dele af besvarelsen er fælles for både Kalundborg, Holbæk og [adresse]
Kommuner, mens andre dele af besvarelsen er beskrevet separat for hver af
kommunerne.

Borgmestrene i Holbæk, Kalundborg og [adresse] kommuner
har haft en indledende drøftelse af den forventede fælles FGU-institution.

Der ønskes etableret en samlet FGU-institution med en skole
i hver af de tre kommuner. Det forventede antal elever på tidspunktet for
institutionens etablering vil ligge i spændet mellem det fælles, kommunale
estimat på i alt 554 elever og Undervisningsministeriets estimat på i alt 494
elever.

Afklaringen af placeringen af institutionens hovedsæde skal
ske inden tilbagemelding til KKR den 9/5. I forbindelse med indstilling om
placering af institutionens hovedsæde i en kommune skal tages hensyn til
følgende kriterier:

· Hvor
flest unge forventes at tage et FGU-forløb og dermed den kommune med den
største betaling til FGU

· Hvor
de fleste unge på FGU så enkelt som muligt kan fortsætte i ungdomsuddannelse på
EUC, HF, VUC eller SOSU.

Ved hovedsæde forstås den skole, på hvilken
FGU-institutionens direktør har sit kontor og sin administration.

Af lovgivningen fremgår, at der skal være én direktør samt
pædagogisk ledelse på alle skoler. Herudover er det FGU-bestyrelsen og
direktøren for institutionen, som afgør personalebehovet. Der bør tilstræbes en
så effektiv og begrænset administration knyttet til driften af FGU-skolerne som
muligt.

De tre borgmestre er enige om, at FGU-institutionen skal
have en så flad organisatorisk struktur som muligt. Heri ligger, at
administration og ledelse begrænses til det nødvendige set i forhold til de i
lovgivningen skitserede opgaver og at det primære fokus lægges på det faglige
og pædagogiske indhold i undervisningstilbuddene.

**Økonomiske konsekvenser**

Aftalen øger den kommunale finansiering af det forberedende
område, idet finansieringen udvides med aktiviteter, som i dag afholdes af
staten. Kommunerne skal finansiere 65 pct. af udgiften til FGU-institutionerne
og 65 pct. af FGU-elevernes skoleydelse. Kommunernes øgede udgifter som følge
af ændringerne kompenseres gennem bloktilskuddet. Finansieringsmodellen skal
således understøtte kommunernes incitament til at tænke helhedsorienteret i deres
ungeindsats og generelt i deres indsats overfor alle 0 til 25-årige.

De økonomiske konsekvenser for kommunerne i forlængelse af
aftalen (DUT-forhandlinger om kompensationens størrelse) forhandles på plads
mellem staten og KL i løbet af foråret 2018.

**Direktionens møde den 19. marts
2018:**

Anbefales.

**Børn- og Familieudvalgets møde
den 4. april 2018:**

Anbefales.

**Økonomiudvalgets møde den 18.
april 2018:**

Anbefales, idet man ikke kan godkende de kriterier, der er
fastsat for placering af institutionens hovedsæde, da man ønsker placering af
hovedsædet på [adresse] produktionsskole. Den samlede aktivitet på
FGU-skolen i Kalundborg henlægges til Kalundborgegnens produktionsskole.

**Bilag**

|  |  |
| --- | --- |
| FGU dækningsområde [adresse] - til KKR 22.03.2018 | 326-2018-82253 |
| FGU-målgruppeestimat Nordvestsjælland 22.03.2018 | 326-2018-82252 |